# Zmluva o dielo č. [BUDE DOPLNENÉ]

uzatvorená podľa ustanovenia § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,**ZVO**“)

(ďalej len **zmluva**“)

**medzi nasledovnými zmluvnými stranami:**

**Objednávateľ:**

**Banskobystrický samosprávny kraj**

Sídlo: Námestie SNP č. 23, 974 01 Banská Bystrica

Štatutárny orgán: Ing. Ján Lunter, predseda

Poverený zástupca v zmluvných veciach: Miroslav Vyka, riaditeľ odboru verejnej dopravy

Email: miroslav.vyka@bbsk.sk

IČO: 37828100

DIČ: 2021627333

Bankové spojenie: Štátna pokladnica

IBAN: SK92 8180 0000 0070 0038 9679

(ďalej len „**Objednávateľ**“)

a

**Zhotoviteľ:**

**[DOPLNÍ UCHÁDZAČ]**

Sídlo: [DOPLNÍ UCHÁDZAČ]

IČO: [DOPLNÍ UCHÁDZAČ]

DIČ: [DOPLNÍ UCHÁDZAČ]

Zapísaný v: [DOPLNÍ UCHÁDZAČ]

Štatutárny orgán: [DOPLNÍ UCHÁDZAČ]

Poverený zástupca: [DOPLNÍ UCHÁDZAČ]

Email: [DOPLNÍ UCHÁDZAČ]

Bankové spojenie: [DOPLNÍ UCHÁDZAČ]

IBAN: [DOPLNÍ UCHÁDZAČ]

(ďalej len „**Zhotoviteľ**“)

(Objednávateľ a Zhotoviteľ ďalej v tejto zmluve spoločne len ako „**Zmluvné strany**“ a jednotlivo ako „**Zmluvná strana**“)

# PREAMBULA

1. Objednávateľ uskutočnil verejné obstarávanie na predmet zákazky „**Plán dopravnej obslužnosti Banskobystrického samosprávneho kraja**“ postupom podlimitnej zákazky podľa § 108 ods. 1 písm. b) ZVO. Verejné obstarávanie bolo vyhlásené Výzvou na predkladanie ponúk vo Vestníku verejného obstarávania č. ........./2020 dňa ........ 2020 pod značkou oznámenia .................. [BUDE DOPLNENÉ] (ďalej len „**Verejné obstarávanie**“ alebo „**VO**“).
2. Vo Verejnom obstarávaní bol Zhotoviteľ na základe predložených ponúk vyhodnotený ako úspešný uchádzač, na základe čoho Objednávateľ uzatvára so Zhotoviteľom túto zmluvu.
3. Účelom zmluvy je, aby prostredníctvom a na základe Plánu dopravnej obslužnosti Banskobystrického samosprávneho kraja (ako výsledku plnenia podľa tejto zmluvy, ktorý bude vytvorený v písomnej ako aj elektronickej podobe v rozsahu podľa § 20 zákona č. 56/2012 Z. z. o cestnej dopravy v znení neskorších predpisov a v zmysle Opisu predmetu zákazky, ktorý tvorí Prílohu č. 1 tejto zmluvy) mohol Objednávateľ vytvárať a/alebo realizovať efektívne a funkčné rozhodnutia a riešenia vo vzťahu k zabezpečeniu efektívnej a udržateľnej dopravnej obslužnosti na území Objednávateľa, najmä racionálne usporiadanie pravidelnej dopravy s cieľom minimalizovať súbežné prepravy a vytvoriť funkčnú nadväznosť pravidelnej dopravy na železničnú dopravu a na mestskú dráhovú dopravu a aby podporoval integrované dopravné systémy.
4. Predmet zmluvy bude financovaný z nenávratného finančného príspevku (ďalej len „NFP“) poskytovanom z Európskeho sociálneho fondu v rámci Operačného programu Efektívna verejná správa:
* Prioritná os: 1 Posilnené inštitucionálne kapacity a efektívna VS
* Investičná priorita: Investície do inštitucionálnych kapacít a do efektívnosti VS a verejných služieb na národnej, regionálnej a miestnej úrovni v záujme reforiem, lepšej právnej úpravy a dobrej správy
* Špecifický cieľ: 1.1 Skvalitnené systémy a optimalizované procesy VS
* Kód výzvy: OP EVS DOP-PO1-SC1.1-2019-1
* Názov projektu: Inteligentný kraj, kvalitnejší život
* Kód projektu: 314011Z673
* Zmluva o NFP č. Z314011Z673

# Článok I

# Definície

* 1. Pojmy používané v tejto zmluve s veľkým začiatočným písmenom, majú v tejto zmluve nasledovný význam:
		1. **Dielo** – „Plán dopravnej obslužnosti Banskobystrického samosprávneho kraja“ a jeho zhotovenie v súlade, v rozsahu a za podmienok uvedených v tejto zmluve a v Opise predmetu zákazky, ktorý tvorí **Prílohu č. 1** tejto zmluvy, ako aj akékoľvek ďalšie činnosti a ich hmotne alebo inak zachytiteľné výsledky, ak tieto akokoľvek vyplývajú z tejto zmluvy, Opisu predmetu zákazky alebo ak s týmito súvisia;
		2. **Opis predmetu zákazky** – je opis očakávaného plnenia a výstupov zo strany Zhotoviteľa, ktorý bol použitý vo Verejnom obstarávaní ako súčasť súťažných podkladov k VO (ďalej len „**Súťažné podklady**“). Zhotoviteľ predložil vo Verejnom obstarávaní ponuku v súlade s Opisom predmetu zákazky (Opis predmetu zákazky tvorí **Prílohu č. 1** tejto zmluvy);
		3. **Podklady Objednávateľa** – sú všetky podklady v akejkoľvek forme, ktoré Objednávateľ poskytol Zhotoviteľovi v súlade s touto zmluvou alebo v súvislosti s jej plnením, potrebné pre riadne plnenie tejto zmluvy Zhotoviteľom, ktorých zoznam je **Prílohou č. 2** zmluvy.
	2. Ďalšie definované pojmy v tejto zmluve majú význam v zmysle príslušných definícií.

# Článok II

# Predmet zmluvy

* 1. Predmetom zmluvy je záväzok Zhotoviteľa s odbornou starostlivosťou vyhotoviť a odovzdať Objednávateľovi Dielo za podmienok uvedených v tejto zmluve a v rozsahu a spôsobom definovanom v Opise predmetu zákazky (Príloha č. 1) a záväzok Objednávateľa riadne vykonané Dielo prevziať a zaplatiť Zhotoviteľovi za riadne a včas vykonané a odovzdané Dielo cenu za dielo podľa článku 6 tejto zmluvy.

# Článok III

# Čas, miesto a spôsob plnenia zmluvy

* 1. Zhotoviteľ je povinný zhotoviť a odovzdať Dielo riadne a včas v rozsahu definovanom v Opise predmetu zákazky. Dielo je zhotovené riadne, ak spĺňa všetky požiadavky podľa zmluvy a v Opise predmetu zákazky a zodpovedá účelu sledovanému zmluvou. Dielo musí byť zhotovené v súlade s technickými normami, právnymi predpismi, ktoré sa vzťahujú na dohodnuté Dielo. Dielo musí byť bez vád, najmä bez takých, ktoré by mohli mať za následok vznik škody na strane Objednávateľa alebo tretej osoby. Dielo musí byť po jeho dokončení realizovateľné a funkčné.
	2. Zhotoviteľ sa zaväzuje vyhotoviť a odovzdať Dielo ako celok do 9 mesiacov od nadobudnutia účinnosti zmluvy v častiach definovaných v Opise predmetu zákazky, pričom jednotlivé časti Diela uvedené nižšie sa Zhotoviteľ zaväzuje vyhotoviť a odovzdať v nižšie uvedených termínoch:
		1. **FÁZA A** – **Analýza súčasného stavu verejnej osobnej dopravy (Kapitola 2. Opisu predmetu zákazky)**; do 2 mesiacov od účinnosti zmluvy;
		2. **FÁZA B** – **Vyhodnotenie súčasného stavu a stanovenie prioritných opatrení (Kapitola 3. Opisu predmetu zákazky)**; do 5 mesiacov od účinnosti zmluvy;
		3. **FÁZA C** – **Vypracovanie návrhu dopravnej obslužnosti (Kapitola 4. a 5. Opisu predmetu zákazky)**; do 7 mesiacov od účinnosti zmluvy;
		4. **FÁZA D** – **Záverečná správa a vypracovanie všeobecného manuálu plánu dopravnej obslužnosti** vrátane finálneho odovzdania celého Diela so zapracovaním všetkých pripomienok Objednávateľa (vrátane pripomienok k predchádzajúcim odovzdávaným častiam Diela); do 9 mesiacov od účinnosti zmluvy.
	3. Miestom odovzdania Diela je sídlo Objednávateľa uvedené v záhlaví zmluvy, bez ohľadu na prípadné elektronické odovzdávanie Diela alebo jeho časti, ak bude dojednané.
	4. Zhotoviteľ sa pri zhotovovaní a vykonávaní Diela zaväzuje vychádzať najmä z  Podkladov Objednávateľa, ktoré boli Zhotoviteľovi poskytnuté pri podpise tejto zmluvy, a ktoré tvoria Prílohu č. 2k tejto zmluve. Podklady Objednávateľa a informácie a pokyny Objednávateľa sa Zhotoviteľ zaväzuje rešpektovať a dodržiavať; tým nie sú dotknuté ods. 5. 6. tohto článku zmluvy nižšie. Zhotoviteľ týmto potvrdzuje a zodpovedá za to, že Podklady Objednávateľa, ktoré boli súčasťou Súťažných podkladov prešiel s odbornou starostlivosťou a tieto sú riadne a účelne použiteľné ako podklad pre vyhotovenie Diela v zmysle tejto zmluvy.
	5. Bez ohľadu na ods. 4 tohto článku zmluvy, Zhotoviteľ zodpovedá za to a je povinný s odbornou starostlivosťou skontrolovať a posúdiť všetky Podklady Objednávateľa, a to najmä vo vzťahu k ich správnosti a vhodnosti na použitie pre účely plnenia tejto zmluvy, najmä čo do možnosti dosiahnutia čo najlepšieho výsledku v podobe Diela, a to vzhľadom k účelu zmluvy a Diela, a čo najlepšieho využitia Diela Objednávateľom. Zhotoviteľ je povinný Objednávateľa bezodkladne (najneskôr do 5 dní) písomne upozorniť v prípade nesprávnosti alebo nevhodnosti Podkladov Objednávateľa alebo akejkoľvek inej nezrovnalosti Podkladov Objednávateľa a kvalifikovaným spôsobom uviesť, v čom nesprávnosť, nevhodnosť a/alebo iná nezrovnalosť spočíva, spolu s návrhmi na opravu alebo úpravu Podkladov Objednávateľa alebo návrhom optimálneho, hoci aj odlišného, riešenia vzhľadom k Dielu. V prípade vyžiadania Objednávateľom Zhotoviteľ doplní alebo vysvetlí svoje stanovisko a návrhy, a v prípade potreby na podnet Objednávateľa v ňom stanovenom termíne uskutočnia Zmluvné strany poradu za účelom vysvetlenia veci. Proces možno opakovať, až kým nedôjde k dostatočnému objasneniu veci a možnosti Objednávateľa kvalifikovane rozhodnúť o ďalšom postupe vo veci. Následné stanovisko Objednávateľa je pre Zhotoviteľa záväzné a Zhotoviteľ sa zaväzuje postupovať v súlade s ním, ledaže by to priamo odporovalo zákazom uloženým predpismi verejného práva alebo na jeho základe. V rozsahu, v akom následné stanovisko Objednávateľa odporuje kvalifikovanému stanovisku Zhotoviteľa, nesie za nezdar alebo škodu zodpovednosť Objednávateľ. V ostatných častiach a prípadoch nesie zodpovednosť Zhotoviteľ. Po dobu, kým Objednávateľ neposkytne následné stanovisko, nie je Zhotoviteľ povinný postupovať v súlade s Podkladmi Objednávateľa alebo informáciou alebo pokynom Objednávateľa, avšak len v rozsahu, v akom Zhotoviteľ kvalifikovane upozornil na nevhodnosť.
	6. Dojednanie v ods. 5 tohto článku zmluvy sa v celom rozsahu uplatní aj na akékoľvek informácie a pokyny Objednávateľa súvisiace s touto zmluvou (najmä poskytnuté a uložené Zhotoviteľovi podľa ods. 4 tohto článku zmluvy).
	7. Nebezpečenstvo škody na Diele znáša Zhotoviteľ a prechádza na Objednávateľa až riadnym odovzdaním a prevzatím celého Diela (pod škodou na Diele sa vzhľadom na povahu Diela rozumie aj strata alebo poškodenie dát vo fáze prípravy Diela a pod.). Vlastnícke právo k hmotným častiam Diela, ak budú, a k nosičom alebo iným médiám, na ktorých bude Dielo alebo jeho časť zachytená, nadobúda Objednávateľ odovzdaním Diela alebo akejkoľvek jeho časti.

# Článok IV

# Práva a povinnosti Zhotoviteľa

* 1. Zhotoviteľ sa zaväzuje zhotoviť Dielo spôsobom a v súlade so všetkými ustanoveniami tejto zmluvy (vrátane jej príloh).
	2. Zhotoviteľ je povinný zhotoviť Dielo s odbornou starostlivosťou, s ktorou sa zaväzuje postupovať pri všetkých činnostiach podľa tejto zmluvy alebo v súvislosti s plnením zmluvy.
	3. Zhotoviteľ sa zaväzuje bez zbytočného odkladu, potom ako sa o tom dozvedel, informovať písomne Objednávateľa o akýchkoľvek okolnostiach dôležitých pre riadne zhotovenie Diela a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Zhotoviteľovi.
	4. Zhotoviteľ je povinný odovzdať Dielo Objednávateľovi v elektronickej podobe (v štandardných formátoch podľa požiadaviek Objednávateľa) a v listinnej podobe a to v rozsahu určenom v Prílohe č. 1, pokiaľ Objednávateľ neurčí inak. Zhotoviteľ je povinný Objednávateľovi s Dielom alebo jeho časťou ďalej odovzdať všetky výstupy a podklady (vrátane pracovných alebo iných materiálov), ktoré vytvoril alebo nadobudol v súvislosti so zhotovovaním Diela alebo jeho časti. Zhotoviteľ je ďalej povinný kedykoľvek umožniť Objednávateľovi nahliadnuť do dokumentov súvisiacich so zhotovením Diela, ako aj umožniť Zhotoviteľovi. Za účelom koordinácie činností a kontroly postupu zhotovovania Diela Zhotoviteľom a udeľovania pokynov Zhotoviteľovi v procese zhotovovania Diela Zmluvné strany zriaďujú riadiaci výbor (ďalej len „**Riadiaci výbor**“). Členmi Riadiaceho výboru budú zástupcovia každej Zmluvnej strany. Ak sa Zmluvné strany nedohodnú inak, zasadania Riadiaceho výboru sa konajú pravidelne najmenej jedenkrát mesačne, prípadne mimoriadne do 5 pracovných dní od doručenia žiadosti Objednávateľa Zhotoviteľovi. Rokovanie Riadiaceho výboru zvoláva Objednávateľ zaslaním pozvánky prostredníctvom kontaktného emailu. Na rokovaní Riadiaceho výboru je Zhotoviteľ povinný umožniť Objednávateľovi nahliadnuť do akýchkoľvek dokumentov súvisiacich so zhotovením Diela, ako aj umožniť Objednávateľovi priebežné kontrolovanie vykonávania Diela akoukoľvek vhodnou formou, najmä poskytnutím všetkých priebežných materiálov, vrátane aktuálnej pracovnej alebo čiastočnej verzie Diela alebo jeho časti alebo poskytnutím správy o priebežnom stave vykonávania Diela. Objednávateľ je na rokovaní Riadiaceho výboru taktiež oprávnený udeľovať Zhotoviteľovi záväzné pokyny k zhotovovaniu Diela.
	5. Zhotoviteľ vyhlasuje a bez možnosti liberácie zodpovedá za to, že Dielo bude bez právnych vád, t. j. najmä nebude zaťažené akýmikoľvek právami tretej osoby. V prípade zistenia právnych vád je Zhotoviteľ povinný bezodkladne odstrániť právne vady Diela tak, aby Dielom nedošlo k porušovaniu práv tretích osôb, najmä vysporiadaním práv s tretími osobami, eventuálne úpravou Diela, všetko na náklady Zhotoviteľa. Zodpovednosť Zhotoviteľa za škodu tým nie je dotknutá.
	6. **Licencia.** Odovzdaním Diela, vrátane jeho akejkoľvek časti, podľa tejto zmluvy Zhotoviteľ dáva Objednávateľovi súhlas na akékoľvek použitie Diela, resp. jeho časti napĺňajúcej znaky autorského diela, podľa zákona č. 185/2015 Z. z. autorský zákon v znení neskorších predpisov (ďalej len „**Autorský zákon**“), známe k času uzatvorenia tejto zmluvy. Zmluvné strany touto zmluvou zároveň uzatvárajú licenčnú zmluvu, ktorou Zhotoviteľ udeľuje Objednávateľovi súhlas na používanie Diela alebo jeho akejkoľvek časti (ďalej len „**licencia**“), a to za týchto podmienok:
		1. Zhotoviteľ udeľuje Objednávateľovi licenciu na neobmedzené použitie Diela alebo jeho časti, najmä na spracovanie, vyhotovenie rozmnoženín, zverejnenie a rozširovanie, ako aj na akékoľvek iné použitie alebo činnosti možné v zmysle Autorského zákona alebo možné a známe v čase podpisu tejto zmluvy, vrátane modifikácie Diela;
		2. Zhotoviteľ udeľuje Objednávateľovi výhradnú licenciu v neobmedzenom rozsahu, t. j. Zhotoviteľ nesmie po dobu trvania licencie Objednávateľa udeliť tretej osobe licenciu na použitie Diela alebo jeho časti v rozsahu a spôsobom udeleným touto licenciou Objednávateľovi a je povinný zdržať sa použitia Diela alebo jeho časti spôsobom, na ktorý udelil licenciu;
		3. Zhotoviteľ udeľuje licenciu Objednávateľovi na celú dobu trvania autorskoprávnej ochrany k danému predmetu ochrany (Dielu), t. j. časovo neobmedzenú licenciu;
		4. Zhotoviteľ udeľuje licenciu Objednávateľovi odplatne, pričom odmena za poskytnutie licencie je už zahrnutá v cene podľa čl. VI tejto zmluvy;
		5. licencia je teritoriálne neobmedzená;
		6. Objednávateľ je oprávnený udeliť sublicenciu tretej osobe a postúpiť licenciu tretej osobe.

Zhotoviteľ v rovnakom rozsahu a za rovnakých podmienok ako pri licencii podľa tohto článku zmluvy udeľuje Objednávateľovi licenciu aj v prípade, ak Dielo alebo akákoľvek jeho časť bude chránená, resp. bude alebo sa stane predmetom iných práv duševného vlastníctva (vrátane práv priemyselného vlastníctva), než sú autorské práva. Bez toho aby bola dotknutá platnosť a úplnosť takejto licencie, ak to bude potrebné, Zhotoviteľ sa na prvú výzvu Objednávateľa zaväzuje tomuto vydať do piatich (5) pracovných dní potvrdenie o obsahu akejkoľvek licencie súvisiacej s Dielom alebo jeho časťou, resp. potvrdenie o obsahu licenčnej zmluvy. Ak to nebude dostatočne účelné, zaväzujú sa Zmluvné strany uzatvoriť osobitnú licenčnú zmluvu s predmetom a rozsahom vyššie (pre vylúčenie pochybností platí, že odplata za akékoľvek a všetky licencie v súvislosti s touto zmluvou a/alebo dielom sú zahrnuté v celkovej cene za dielo).

* 1. Zhotoviteľ sa zaväzuje vysporiadať všetky právne vzťahy s tretími osobami, ktoré sa budú podieľať na zhotovení Diela tak, aby si tieto osoby nemohli uplatňovať voči Objednávateľovi žiadne nároky. V prípade, že si tretia osoba uplatní voči Objednávateľovi nárok z titulu porušenia autorských práv alebo akýchkoľvek iných práv duševného vlastníctva (vrátane práv priemyselného vlastníctva), Zhotoviteľ sa zaväzuje na prvú výzvu odškodniť Objednávateľa formou vysporiadania nárokov tretej osoby a ďalej nahradiť Objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške (vrátane sankcií, úhrady nákladov na právne zastúpenie a pod.). Ustanovenia tohto článku platia aj po zániku tejto zmluvy z akéhokoľvek dôvodu. Ostatné nároky Objednávateľa z tejto zmluvy alebo vyplývajúce z aplikovateľných právnych predpisov tým ostávajú nedotknuté.
	2. Zhotoviteľ sa zaväzuje dodržiavať všetky verejnoprávne povinnosti súvisiace s Dielom a plnením tejto zmluvy a Dielo sa zaväzuje vyhotoviť tak, aby bolo v súlade s aplikovateľnými právnymi predpismi. Pri svojej činnosti sa Zhotoviteľ zaväzuje v prípade, ak je to potrebné, komunikovať svoju činnosť s príslušnými orgánmi verejnej moci a zabezpečiť si všetky súhlasy, povolenia a rozhodnutia, ak sú potrebné.
	3. Zhotoviteľ berie na vedomie, že plnenie tejto zmluvy je financované aj formou nenávratného finančného príspevku v súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zhotoviteľ je preto z uvedených dôvodov povinný strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto zmluvy a poskytnúť im všetku potrebnú súčinnosť, a to po dobu vyplývajúcu z aplikovateľných predpisov. Oprávnené osoby na výkon kontroly/auditu/ overovania sú najmä:
		1. Poskytovateľ NFP (Ministerstvo vnútra Slovenskej republiky – riadiaci orgán pre Operačný program Efektívna verejná správa) a ním poverené osoby;
		2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
		3. Najvyšší kontrolný úrad SR a ním poverené osoby;
		4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;
		5. Splnomocnení zástupcovia Európskej Komisie a Európskeho dvora audítorov;
		6. Orgán zabezpečujúci ochranu finančných záujmov EÚ;
		7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktami EÚ.

Za strpenie výkonu kontroly podľa tohto článku zmluvy a poskytnutie súčinnosti pri výkone kontroly neprináleží zhotoviteľovi žiadna odmena, náhrada ani iné plnenie. Táto povinnosť trvá aj po zániku zmluvy. V prípade zmeny vyššie uvedených legislatívnych aktov je Zhotoviteľ povinný podriadiť sa kontrole príslušných orgánov tak, aby bol dosiahnutý účel sledovaný týmto zmluvným ustanovením; to platí aj pre prípad zmeny príslušných orgánov.

* 1. Zhotoviteľ je oprávnený plniť predmet zmluvy výlučne prostredníctvom subdodávateľov uvedených v **Prílohe č. 3** – Zoznam subdodávateľov (ďalej len „**Zoznam subdodávateľov**“), pokiaľ nedôjde k odsúhlaseniu zmeny subdodávateľa v súlade s touto zmluvou. Za plnenie subdodávateľa zodpovedá Zhotoviteľ ako za plnenie vlastné. Zhotoviteľ je ďalej povinný vykonávať všetky činnosti podľa tejto zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ Zhotoviteľ v procese VO uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Zhotoviteľ povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí Objednávateľa aj s preukázaním kvalifikácie. Takúto náhradnú osobu je Objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a Zhotoviteľ je za rovnakých podmienok povinný nahradiť osobu Experta. V súvislosti s plnením tejto zmluvy a všetkými činnosťami sa Zhotoviteľ zaväzuje postupovať v striktnom súlade s ust. § 34 ods. 3 ZVO a ust. § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania zmluvy.
	2. Zhotoviteľ je povinný oznámiť Objednávateľovi akúkoľvek navrhovanú zmenu v osobe subdodávateľa uvedenú v Zozname subdodávateľov, a to tak, že Objednávateľa písomne požiada o súhlas so zmenou v osobe subdodávateľa, pričom:
		1. v žiadosti uvedie identifikáciu osoby, ktorá sa má stať novým subdodávateľom, vrátane uvedenia údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
		2. v žiadosti uvedie percentuálny podiel subdodávky vo vzťahu k zmluve, ktorá má byť prostredníctvom navrhovanej osoby poskytovaná Objednávateľovi,
		3. v žiadosti uvedie termín, od ktorého má byť zmena subdodávateľa vykonaná, ktorý nesmie byť kratší ako 30 dní odo dňa doručenia tejto žiadosti Objednávateľovi,
		4. k žiadosti pripojí nové navrhované znenie Zoznamu subdodávateľov v minimálne 2 vyhotoveniach podpísaných Zhotoviteľom.
	3. Osoba, ktorá sa má stať subdodávateľom, sa subdodávateľom stáva podľa tejto zmluvy schválením zo strany Objednávateľa, ktoré sa učiní zápisom podpisom nového navrhovaného znenia Zoznamu subdodávateľov zo strany Objednávateľa a zaslaním takto podpísaného znenia v jednom vyhotovení Zhotoviteľovi. Objednávateľ je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia zmluvy, odmietnutie sa Zhotoviteľ zaväzuje bez výhrad rešpektovať.
	4. Zhotoviteľ berie na vedomie a zodpovedá za to, že všetci subdodávatelia v súlade so ZVO musia byť zapísaní v registri partnerov verejného sektora po celú dobu trvania zmluvy a musia spĺňať všetky ďalšie podmienky v zmysle ZVO.

# Článok V

**Práva a povinnosti Objednávateľa**

* 1. Objednávateľ sa zaväzuje:
		1. Bez zbytočného odkladu písomne informovať Zhotoviteľa o všetkých skutočnostiach, ktoré majú podstatný význam pre zhotovenie Diela;
		2. Bez zbytočného odkladu poskytnúť Zhotoviteľovi súčinnosť na riadne plnenie tejto zmluvy Zhotoviteľom;
		3. Doručiť Zhotoviteľovi včas všetky pokyny súvisiace so zhotovením Diela, pokiaľ zo zmluvy alebo Opisu predmetu zákazky vyplýva, že takéto pokyny musia byť pre plnenie zmluvy nevyhnutne udelené, tak aby Zhotoviteľovi umožnil včasné a riadne zhotovenie Diela.
	2. Objednávateľ je povinný riadne vykonané Dielo, resp. jeho ucelenú časť, prevziať. Dielo, resp. jeho časť, je riadne prevzaté Objednávateľom momentom podpísania preberacieho protokolu štatutárom Objednávateľa alebo písomne splnomocnenou alebo určenou osobou, s vyznačením, že je Dielo prijaté bez výhrad. Pre účely riadnej kontroly Diela Zhotoviteľ zašle Dielo alebo jeho zodpovedajúcu časť 10 pracovných dní pred termínom na jeho odovzdanie Objednávateľovi na vykonanie kontroly.
	3. Objednávateľ nie je povinný prevziať Dielo, resp. jeho ktorúkoľvek časť, ak nie je riadne zhotovené. V tom prípade predloží Objednávateľ pri odovzdávaní Diela alebo pred jeho odovzdaním (vždy tak, že musí byť pre Objednávateľa zachovaná lehota 10. pracovných dní podľa článku 5 ods. 2 zmluvy na to, aby mohol pred plánovaným odovzdaním Diela kvalifikovane posúdiť Dielo) Zhotoviteľovi pripomienky k Dielu. Zhotoviteľ je povinný Dielo upraviť v súlade s pripomienkami, resp. písomne zdôvodniť nedôvodnosť pripomienok Objednávateľa bez zbytočného odkladu. Pripomienkou Objednávateľa sa rozumie pripomienka k vecnej (kvalitatívnej) stránke Diela. Toto ustanovenie platí obdobne aj pre opätovne predložené pripomienky a možno ho aplikovať opakovane; lehota 10 pracovných dní sa v takom prípade počíta od odovzdania upraveného Diela zo strany Zhotoviteľa. Procesom pripomienkovania Diela a odstraňovania vád nie je dotknutá zodpovednosť Zhotoviteľa za omeškanie a vadné plnenie. Pokiaľ Objednávateľ odmietne podpísať preberací protokol, hoci Dielo bolo dodané riadne, resp. riadne upravené podľa pripomienok Objednávateľa, považuje sa Dielo za prevzaté nasledujúcim dňom po neoprávnenom odmietnutí podpísania preberacieho protokolu.
	4. Úhrada akejkoľvek faktúry podľa tejto zmluvy neznamená potvrdenie Objednávateľa o tom, že príslušná časť Diela alebo Dielo ako celok je bez vád.

# Článok VI

**Cena za Dielo a platobné podmienky**

* 1. Celková cena za zhotovené Dielo je stanovená (vrátane jej rozpisu po jednotlivých častiach Diela) v **Prílohe č. 4** tejto zmluvy. Ide o konečnú, maximálnu cenu za zhotovenie Diela, ktorá nemôže byť zmenená. V tejto cene sú zahrnuté všetky náklady Zhotoviteľa spojené s plnením tejto zmluvy a s výkonom všetkých činností, ktoré upravuje zmluva alebo ktoré zo zmluvy vyplývajú, vrátane, nie však výlučne, nákladov súvisiacich s riadením a koordináciou procesu tvorby Diela, vrátane všetkých nákladov spojených s riadením a zabezpečením činnosti projektového tímu, licenciou a vysporiadaním práv tretích osôb, a akékoľvek ďalšie náklady, ktoré môžu Zhotoviteľovi v súvislosti s plnením zmluvy akokoľvek vzniknúť, vrátane nákladov na činnosti, na ktoré dal Objednávateľ v súlade s touto zmluvou pokyn.
	2. Zmluvné strany dojednali splatnosť ceny za Dielo po častiach po dokončení a riadnom odovzdaní a prevzatí príslušných častí Diela v zmysle článku 3.2 zmluvy s nasledovnou postupnou fakturáciou:
		1. po dokončení a riadnom odovzdaní a prevzatí časti Diela - **FÁZA A** – **20 % celkovej ceny za Dielo**;
		2. po dokončení a riadnom odovzdaní a prevzatí časti Diela - **FÁZA B** – **20 % celkovej ceny za Dielo**;
		3. po dokončení a riadnom odovzdaní a prevzatí časti Diela - **FÁZA C** – **20 % celkovej ceny za Dielo**;
		4. po dokončení a riadnom odovzdaní a prevzatí časti Diela - **FÁZA D** vrátane finálneho odovzdania celého Diela so zapracovaním všetkých pripomienok Objednávateľa (vrátane pripomienok k predchádzajúcim odovzdávaným častiam Diela) – **40 % celkovej ceny za Dielo**.

Cenu za Dielo, resp. časť Diela je Objednávateľ povinný uhradiť Zhotoviteľovi na základe faktúry, vystavenej Zhotoviteľom po riadnom a včasnom odovzdaní a prevzatí Diela alebo časti Diela Objednávateľom na základe preberacieho protokolu podpísaného obidvoma Zmluvnými stranami. Predpokladom vyhotovenia a zaslania faktúry je odovzdanie Diela alebo časti Diela Objednávateľovi a súčasné prevzatie Diela alebo časti Diela Zhotoviteľom bez vád. Pre vylúčenie pochybností, v prípade neprevzatia Diela alebo jeho časti Objednávateľom z dôvodu výskytu a vytknutia vád, právo na fakturáciu vzniká až odstránením vád a prevzatím Diela alebo jeho časti Objednávateľom po odstránení všetkých vytknutých vád. Fotokópia protokolu o odovzdaní a prevzatí príslušnej časti Diela podpísaného obidvoma zmluvnými stranami tvorí ako príloha neoddeliteľnú súčasť každej faktúry.

* 1. Splatnosť faktúry je zmluvnými stranami dohodnutá na 30 dní odo dňa jej doručenia na adresu Objednávateľa uvedenú v záhlaví tejto zmluvy.
	2. Faktúra bude uhradená bezhotovostným prevodom (platobným príkazom) na účet Zhotoviteľa uvedený v záhlaví tejto zmluvy. Za deň úhrady faktúry sa považuje deň pripísania platby na účet Zhotoviteľa uvedený v záhlaví tejto zmluvy.
	3. Vystavená faktúra musí obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších právnych predpisov. Faktúra musí zároveň obsahovať nasledovné údaje: (i) odvolávku na Objednávateľovo číslo tejto zmluvy, (ii) popis plnenia v zmysle predmetu zmluvy, (iii) bankové spojenie v zmysle zmluvy, (iv) identifikácia projektu, na základe ktorého je financovaný predmet zmluvy a (v) príslušné prílohy v súlade s ods. 2 tohto článku zmluvy. V prípade, ak faktúra nebude v súlade s platnými právnymi predpismi, vo faktúre budú uvedené nesprávne údaje a/ alebo nebude obsahovať všetky uvedené náležitosti, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade nová lehota splatnosti začne plynúť až po preukázateľnom doručení novej faktúry do sídla Objednávateľa, obsahujúcej všetky náležitosti.

# Článok VII

# Zodpovednosť Zhotoviteľa a sankcie

* 1. Zhotoviteľ potvrdzuje a zodpovedá za to, že sa v plnom rozsahu oboznámil s povahou Diela, že sú mu známe všetky technické, kvalitatívne a iné podmienky nevyhnutné k realizácii Diela, vrátane Podkladov Objednávateľa, ako aj okolnosti uzatvorenia zmluvy a jej účel a že disponuje takými kapacitami a odbornými znalosťami, ktoré sú na riadne, včasné a kvalitné zhotovenie Diela nevyhnutné.
	2. Zhotoviteľ zodpovedá za to, že Dielo bude zhotovené s odbornou starostlivosťou a kvalitne podľa platných technických a právnych predpisov a v čase odovzdania bude tieto spĺňať, pričom bude mať vlastnosti v zmysle zmluvy a Opisu predmetu zákazky a nebude mať vady, chyby alebo akékoľvek nedostatky, ktoré by znižovali hodnotu Diela, schopnosť využitia Diela, predstavovali neúplné, nedostatočné, rozporné alebo nekvalitné zhotovenie Diela alebo by akýmkoľvek spôsobom mohli v budúcnosti viesť k nesprávnym rozhodnutiam na strane Objednávateľa čo sa týka realizácie dopravnej obslužnosti Banskobystrického samosprávneho kraja.
	3. V prípade, ak Dielo nebude zodpovedať akýmkoľvek požiadavkám vyplývajúcim z tejto zmluvy a/alebo predpisov a/alebo dokumentov, na ktoré táto zmluva kdekoľvek odkazuje (vrátane porušenia akejkoľvek povinnosti Zhotoviteľa v súvislosti s vecnou alebo právnou stránkou Diela definovanou najmä prílohami tejto zmluvy), platí, že Dielo má vady (ďalej len „**Vady**“).
	4. V prípade výskytu akejkoľvek Vady je Zhotoviteľ povinný Vadu bezodkladne (najneskôr do 5 dní) na vlastné náklady odstrániť v súlade s pokynmi Objednávateľa, tým nie sú dotknuté nároky Objednávateľa z vád podľa Obchodného zákonníka, ani nárok Objednávateľa na náhradu škody v celom jej rozsahu, vrátane ušlého zisku, a nie sú dotknuté povinnosti Zhotoviteľa odvrátiť hroziacu škodu alebo túto, resp. jej následky, minimalizovať.
	5. V prípade, ak Zhotoviteľ odmietne uznať Vadu Diela a/alebo Vadu Diela odstrániť v súlade s pokynmi Objednávateľa a v primeranej lehote (najmenej 3 dni, najviac 15 dní) stanovenej Objednávateľom, je Objednávateľ popri nárokoch z vád z Obchodného zákonníka a tejto zmluvy oprávnený nechať Vadu odstrániť treťou osobou na náklady Zhotoviteľa, ktorý sa tieto zaväzuje uhradiť bezodkladne na výzvu Objednávateľa, ktorej súčasťou bude špecifikácia nákladov.
	6. Zhotoviteľ je ďalej povinný upozorniť Objednávateľa:
		1. Na akúkoľvek škodu bezprostredne hroziacu a/alebo vzniknutú a na jej rozsah a následky, najmä následky na zhotovenie Diela podľa zmluvy alebo súvisiace s využitím Diela Objednávateľom;
		2. Na všetky opatrenia, ktoré je potrebné prijať na odvrátenie takej škody a/alebo obmedzenie jej následkov; a ak ho Objednávateľ o to požiada, je Zhotoviteľ povinný takéto opatrenia vykonať, resp. kontrolovať, že sa takéto opatrenia uskutočňujú. Náklady súvisiace s takýmito opatreniami znáša strana, ktorá by zodpovedala za škodu podľa tejto zmluvy a subsidiárne podľa ustanovení Obchodného zákonníka a pokiaľ by šlo o tretiu osobu, tak tieto znáša Zhotoviteľ, ktorý je následne oprávnený tieto náklady uplatniť u tretej osoby.
	7. **Zmluvné pokuty.**
		1. V prípade omeškania Zhotoviteľa s plnením povinnosti odovzdať Dielo alebo jeho akúkoľvek časť riadne a/alebo včas (t. j. v prípade porušenia povinnosti Zhotoviteľa najmä v zmysle článku 3 ods. 1 a 2 zmluvy) je Objednávateľ oprávnený od Zhotoviteľa požadovať zaplatenie zmluvnej pokuty vo výške 0,2 % z ceny tej časti Diela, z ktorej riadnym a/alebo včasným odovzdaním je Zhotoviteľ v omeškaní, a to aj za každý začatý deň omeškania a Zhotoviteľ sa zaväzuje zmluvnú pokutu uhradiť do 3 dní od prvej výzvy na jej úhradu.
		2. V prípade omeškania Zhotoviteľa s odstraňovaním Vád Diela alebo jeho časti po riadnom prevzatí Diela alebo jeho časti Objednávateľom (t. j. v prípade porušenia povinnosti najmä v zmysle článku 7 ods. 5 zmluvy), a to aj ak Zhotoviteľ Vadu neuzná a/alebo nezačne odstraňovať vôbec (pre vylúčenie pochybností: do momentu riadneho prevzatia Diela alebo jeho časti Objednávateľom platí, že je Zhotoviteľ v omeškaní s odovzdaním diela a možno uplatniť zmluvnú pokutu podľa písm. a) tohto článku zmluvy), je Objednávateľ oprávnený od Zhotoviteľa požadovať zaplatenie zmluvnej pokuty vo výške 0,2 % z ceny tej časti Diela, s odstraňovaním Vád ktorej je Zhotoviteľ v omeškaní, a to aj za každý začatý deň omeškania a Zhotoviteľ sa zaväzuje zmluvnú pokutu uhradiť do 3 dní od prvej výzvy na jej úhradu. Pritom platí, že pre výšku základu zmluvnej pokuty (t. j. cena Diela / jeho časti, z ktorej sa uplatňuje pokuta vo výške 0,2 % denne) je rozhodujúce, akej časti Diela sa Vada týka. Ak sa Vada týka viacerých častí Diela, rozhodujúci je súčet cien všetkých dotknutých častí Diela a ak nemožno určiť, ktorej časti Diela sa Vada týka, základom je celková cena Diela. Zmluvnú pokutu možno ukladať aj opakovane, aj kumulovane, avšak celková zmluvná pokuta v súvislosti s Vadami Diela a ich odstraňovaním uložená podľa tohto článku zmluvy nesmie prekročiť 0,2 % denne z celkovej ceny Diela. Táto zmluvná pokuta sa uplatní bez ohľadu či ide na Vadu záručnú alebo nie a aj v prípade, ak Dielo alebo jeho časť malo Vadu už v čase prevzatia, a túto vadu Objednávateľ nevytkol.
		3. V prípade porušenia akejkoľvek povinnosti Zhotoviteľa podľa článku 4 ods. 10 zmluvy akýmkoľvek spôsobom, t. j. najmä, nie však výlučne, (**i**) využitím iného subdodávateľa na plnenie zmluvy, než je uvedený v Zozname subdodávateľov, (**ii**) výkon akejkoľvek činnosti podľa tejto Zmluvy, ktorú má vykonávať Expert, inou osobou, než príslušným Expertom, (**iii**) porušenie akejkoľvek povinnosti v zmysle ktoréhokoľvek ustanovenia ZVO, na ktoré článok 4 ods. 10 zmluvy odkazuje, a to aj subdodávateľom alebo Expertom, pre účely čoho platí, že Zhotoviteľ porušil svoju povinnosť zabezpečiť plnenie týchto povinností aj zo strany subdodávateľov alebo Expertom (**iv**) porušenia akejkoľvek notifikačnej povinnosti podľa článku 4 ods. 10 zmluvy a/alebo (**v**) porušenia inej povinnosti uloženej v článku 4 ods. 10 zmluvy, je Objednávateľ oprávnený požadovať od Zhotoviteľa zmluvnú pokutu vo výške 1.000,- EUR, a to za každý prípad osobitne a aj opakovane a Zhotoviteľ sa na úhradu tejto pokuty zaväzuje bezodkladne na výzvu Objednávateľa.
	8. Úhradou akejkoľvek zmluvnej pokuty sa príslušná Zmluvná strana nezbavuje povinnosti pokračovať v plnení tejto zmluvy, resp. sankcionovanej povinnosti, ani povinnosti nahradiť škodu, ktorá porušením povinnosti vznikla, a to v celom rozsahu vzniknutej škody vrátane ušlého zisku. Objednávateľ je oprávnený započítať akúkoľvek uplatnenú zmluvnú pokutu proti Cene za dielo alebo jej časti.

# Článok VIII

# Ukončenie zmluvy

* 1. Zmluvné strany sú oprávnené odstúpiť od tejto zmluvy výlučne na základe dôvodov uvedených v ods. 2 až 4 tohto článku zmluvy alebo na základe kogentných ustanovení aplikovateľných právnych predpisov. Odstúpenie Zmluvnej strany nadobúda účinnosť doručením druhej Zmluvnej strane.
	2. Objednávateľ je oprávnený odstúpiť od zmluvy z nasledovných dôvodov:
		1. Ak súd právoplatne uzná kohokoľvek z členov štatutárneho orgánu Zhotoviteľa alebo zamestnancov zhotoviteľa za vinných z trestného činu bezprostredne súvisiaceho s uzatváraním a/alebo plnením tejto zmluvy;
		2. Strata nevyhnutnej kvalifikácie Zhotoviteľa, vrátane, ale nielen, strata (živnostenského) oprávnenia na vykonávanie činnosti, ktorá bezprostredne súvisí s predmetom tejto zmluvy, pokiaľ Zhotoviteľ opätovne nezíska túto kvalifikáciu do 15 dní; alebo
		3. Závažné porušenie povinností Zhotoviteľa podľa tejto zmluvy, pričom závažným porušením povinností zhotoviteľa sa rozumie najmä:
			1. Zhotovenie Diela v rozpore s Opisom predmetu zákazky a/alebo touto zmluvou;
			2. Neodôvodnené nedodržanie pokynov Objednávateľa, za predpokladu, že dotknutý pokyn má podstatný význam pre realizáciu plnenia podľa tejto zmluvy;
			3. Podstatné omeškanie (t. j. viac ako 30 dní) v zhotovovaní Diela alebo jeho časti z dôvodu na strane Zhotoviteľa;
			4. Porušenie ktorejkoľvek povinnosti v článku 4 ods. 10 až 14 zmluvy;
			5. Prípady ustanovené právnymi predpismi SR a Európskej únie;
			6. Nedodržanie akejkoľvek povinnosti podľa tejto zmluvy, na ktoré Objednávateľ upozornil, podľa povahy stanovil lehotu na nápravu, pričom zo strany Zhotoviteľa nedošlo k upusteniu od porušovania povinnosti a/alebo zjednaniu nápravy v stanovenej lehote.
			7. Nesplnenie povinnosti vyplývajúcej z článku 10 ods. 14 zmluvy.
		4. Ak nastanú právne skutočnosti majúce za následok zmenu v právnom postavení Zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene zhotoviteľa) alebo akákoľvek iná zmena majúca priamy vplyv na plnenie zo strany Zhotoviteľa a Zhotoviteľ neoznámi tieto skutočnosti Objednávateľovi najneskôr do 10 dní odo dňa, kedy tieto skutočnosti nastali. Zhotoviteľ, zodpovedá za škodu spôsobenú objednávateľovi v dôsledku porušenia povinnosti podľa prvej vety tohto bodu a Objednávateľ má právo odstúpiť od zmluvy. Za akúkoľvek inú zmenu sa považuje aj zmena bankového spojenia Zhotoviteľa, pričom k tejto informácii je Zhotoviteľ povinný predložiť aj potvrdenie príslušnej banky;
		5. Ak na miesto Zhotoviteľa vstúpi iná osoba následkom právneho nástupníctva.
	3. Zhotoviteľ je oprávnený odstúpiť od zmluvy výlučne z nasledovných dôvodov:
		1. Neposkytnutie súčinnosti Objednávateľa výslovne stanovenej v článku 5 ods. 1 písm. b) zmluvy, v dôsledku čoho sa podstatným spôsobom sťažilo alebo obmedzilo plnenie povinností Zhotoviteľa podľa tejto zmluvy alebo sa toto plnenie znemožnilo;
		2. Omeškanie Objednávateľa s platením ceny za Dielo alebo jeho časť o viac ako 60 dní.

V oboch prípadoch v tomto článku zmluvy vyššie sa na platnosť odstúpenia vyžaduje, aby pred odstúpením Zhotoviteľ Objednávateľa písomne vyzval na nápravu, stanovil primeranú lehotu aspoň 15 dní, upozornil na možnosť odstúpenia, pričom lehota na nápravu márne uplynula.

# Článok IX

# Mlčanlivosť

* 1. Zmluvné strany sa dohodli, že všetky skutočnosti, informácie a údaje, ktoré sú uvedené v tejto zmluve, resp. ktoré budú uvedené v jej dodatkoch a prílohách alebo ktoré sa Zmluvné strany dozvedeli v súvislosti s touto zmluvou a jej plnením, sú v rozsahu, ktorý nevylučujú všeobecne záväzné právne predpisy, dôvernými informáciami (ďalej len **„Dôverné informácie“**). Obidve Zmluvné strany sú povinné zachovávať mlčanlivosť o Dôverných informáciách, ibaže by z tejto zmluvy alebo z príslušných všeobecne záväzných právnych predpisov vyplývalo inak. Záväzok Zmluvných strán obsiahnutý v tomto článku nie je časovo obmedzený a ostáva v platnosti aj po zániku tejto zmluvy.
	2. Zmluvné strany sa zaväzujú, že Dôverné informácie bez predchádzajúceho písomného súhlasu druhej Zmluvnej strany nevyužijú pre seba a/alebo pre tretie osoby, neposkytnú tretím osobám a ani neumožnia prístup tretích osôb k Dôverným informáciám. Za tretie osoby sa nepokladajú členovia orgánov Zmluvných strán, zamestnanci alebo dodávatelia Zmluvných strán (v rozsahu potrebnom na plnenie zmluvy), audítori alebo právni poradcovia Zmluvných strán, ktorí sú ohľadne im sprístupnených informácií viazaní povinnosťou mlčanlivosti buď na základe dohody alebo všeobecne záväzných právnych predpisov. Porušením tejto povinnosti nie je postup Objednávateľa v súlade s ustanoveniami zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (Zákon o slobode informácií), pri takomto postupe Objednávateľa sa povinnosť podľa článku 9 ods. 3 písm. c) druhej vety neuplatní.
	3. Povinnosť zachovávať mlčanlivosť o Dôverných informáciách sa nevzťahuje na:
		1. Informácie, ktoré už sú v deň podpisu tejto zmluvy verejne známe alebo ktoré sa už v deň podpisu tejto zmluvy dali získať z bežne dostupných informačných prostriedkov;
		2. Informácie, ktoré sa stali po podpise tejto zmluvy verejne známymi alebo ktoré sa po tomto dni už dajú získať z bežne dostupných informačných prostriedkov;
		3. Prípady, kedy na základe všeobecne záväzných právnych predpisov alebo na základe povinnosti uloženej postupom podľa všeobecne záväzných právnych predpisov musí Zmluvná strana poskytnúť Dôverné informácie. V takom prípade je dotknutá Zmluvná strana povinná informovať druhú Zmluvnú stranu o vzniku jej povinnosti poskytnúť Dôverné informácie s uvedením rozsahu tejto povinnosti bez zbytočného odkladu.
	4. Za porušenie povinnosti zachovávať mlčanlivosť o Dôverných informáciách podľa tohto článku tejto zmluvy sa nepokladá použitie potrebných Dôverných informácií v prípadoch súdnych, rozhodcovských, správnych alebo iných konaní vedených za účelom realizovania plnenia alebo výkonu práv Zmluvnou stranou podľa tejto zmluvy.

# Článok X

# Záverečné ustanovenia

* 1. Táto zmluva sa riadi a vykladá v súlade s právnym poriadkom Slovenskej republiky, s vylúčením kolíznych noriem.
	2. Zmluvné strany sa zaväzujú, že vyvinú maximálnu snahu o riešenie všetkých sporov vyplývajúcich alebo súvisiacich s touto zmluvou zmierlivou cestou, a to do 30 dní od doručenia písomného upozornenia jednej Zmluvnej strany druhej Zmluvnej strane, v opačnom prípade platí výlučná právomoc všeobecných súdov Slovenskej republiky, príslušnosť súdu bude určená podľa pravidiel zákona č. 160/2015 Z. z. Civilný sporový poriadok.
	3. Akékoľvek zmeny a/alebo dodatky k tejto zmluve musia byť v súlade so ZVO, v písomnej forme a podpísané Zmluvnými stranami, inak sú neplatné a nevyvolajú zmenu zmluvy.
	4. Táto zmluva, vrátane všetkých dokumentov, ktoré sa v nej uvádzajú a jej príloh, predstavuje kompletnú dohodu medzi Zmluvnými stranami v súvislosti s predmetom zmluvy.
	5. Ak sa niektoré z ustanovení tejto zmluvy stane nevynútiteľným alebo neplatným podľa platného práva, bude toto ustanovenie neúčinné alebo neplatné len do tej miery, do akej je nevynútiteľné či neplatné. Ďalšie ustanovenia tejto zmluvy ostávajú naďalej záväzné a v plnej platnosti a účinnosti. Pokiaľ nastane takáto situácia, Zmluvné strany nahradia toto nevynútiteľné, či neplatné ustanovenie iným ustanovením, ktoré sa mu svojím obsahom a účelom bude čo najviac približovať.
	6. Dorozumievanie a vysvetľovanie medzi Zmluvnými stranami sa bude uskutočňovať v slovenskom jazyku spôsobom, ktorý zaručí trvalé zachytenie obsahu písomností. Zmluvné strany sa dohodli, že písomná korešpondencia bude posielaná na adresy uvedené v záhlaví tejto zmluvy a v prípade ich zmeny je povinná tá Zmluvná strana, u ktorej zmena nastala o tom písomne druhú Zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu Zmluvnej strany uvedenú v záhlaví tejto zmluvy, resp. na inú adresu písomne oznámenú druhej Zmluvnej strane. Bežná komunikácia medzi Zmluvnými stranami môže byť realizovaná prostredníctvom elektronickej pošty.
	7. Zmluva je vyhotovená v štyroch rovnopisoch v slovenskom jazyku, z ktorých každý je považovaný za originál, pričom dve vyhotovenia Zmluvy dostane Zhotoviteľ a dve vyhotovenia dostane Objednávateľ.
	8. Zmluvné strany sa dohodli, že pohľadávky vyplývajúce z tejto zmluvy môžu byť postúpené na tretie osoby len s predchádzajúcim písomným súhlasom dlžníka.
	9. Zmluvné strany sa dohodli, že Zhotoviteľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
	10. Neoddeliteľnou súčasťou tejto zmluvy sú jej prílohy: **Príloha č. 1** – Opis predmetu zákazky, **Príloha č. 2** – Podklady Objednávateľa, **Príloha č. 3** – Zoznam subdodávateľov, **Príloha č. 4** – Cena za Dielo.
	11. Zmluvné strany vyhlasujú, že sú oprávnené s predmetom zmluvy nakladať, zmluvné prejavy sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho zmluvu podpísali.
	12. Táto zmluva nadobúda platnosť dňom podpisu oboch Zmluvných strán a účinnosť dňom nasledujúcom po dni jej zverejnenia na webovom sídle Objednávateľa v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany berú na vedomie a súhlasia, že táto zmluva, vrátane jej všetkých súčastí a príloh bude zverejnená na webovom sídle Objednávateľa. Táto zmluva nadobúda účinnosť dňom nasledujúcim po dni zverejnenia na webovom sídle Objednávateľa.
	13. Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo Zmluvných strán, je druhá Zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení zmluvy doručené druhej Zmluvnej strane.
	14. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „**Zákon o RPVS**“). Zhotoviteľ sa zaväzuje zabezpečiť, aby jeho subdodávatelia uvedení v **Prílohe č. 3** zmluvyv zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa podľa tohto ustanovenia zmluvy je jej podstatným porušením a zakladá právo Objednávateľa na odstúpenie od tejto zmluvy s právnymi účinkami ukončenia zmluvy *ex tunc*, a/alebo právo Objednávateľa požadovať od Zhotoviteľa zaplatenie zmluvnej pokuty vo výške ceny Diela dohodnutej podľa tejto zmluvy, čím nie je nijako dotknutý nárok Objednávateľa požadovať od Zhotoviteľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.

|  |  |
| --- | --- |
| V Banskej Bystrici, dňa [BUDE DOPLNENÉ] | V Banskej Bystrici, dňa [BUDE DOPLNENÉ] |
| za **Objednávateľa**: | za **Zhotoviteľa**: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ing. Ján Lunter, predseda | [DOPLNÍ UCHÁDZAČ] |

# Príloha č. 1 – Opis predmetu zákazky

# „Plán dopravnej obslužnosti Banskobystrického samosprávneho kraja (PDO BBSK)”

##

## **Základné požiadavky**

Úlohou zhotoviteľa je vypracovanie strategického dokumentu: ***Plán dopravnej obslužnosti Banskobystrického samosprávneho kraja*** (ďalej len „***PDO BBSK“***) ako systémového nástroja, na zabezpečenie previazanosti a kontinuity verejnej osobnej dopravy, slúžiaceho na uspokojovanie potrieb cestujúcej verejnosti, nakoľko povinnosť vypracovania plánu dopravnej obslužnosti vyplýva samosprávnym krajom zo **zákona č. 56/2012 Z.z. o cestnej doprave.** Strategický dokument PDO BBSK bude pokladom na uzatváranie zmlúv o službách vo verejnom záujme a na zostavovanie cestovných poriadkov v pravidelnej doprave. Bude zásadným podkladom na budúce verejné obstarávanie dopravcu pre poskytovanie služieb prímestskej autobusovej dopravy vo verejnom záujme, efektívnu ekonomiku záväzku, uzatváranie zmlúv o službách vo verejnom záujme a na zostavovanie modelových cestovných poriadkov vo verejnej doprave v nadväznosti na tarifný systém. Plán dopravnej obslužnosti stanoví hlavné ciele a rámcové zámery pri ponuke prepravných výkonov, ich financovania a nutných investícií na základe existujúcej alebo plánovanej štruktúry osídlenia a prognózy očakávaných prepravných prúdov kraja. Plán dopravnej obslužnosti musí byť vypracovaný tak, aby predstavoval dostatočnú technickú špecifikáciu pre verejné obstarávanie na službu autobusového dopravcu.

Pri spracovaní PDO musí spracovateľ klásť dôraz na optimálne využívanie finančných zdrojov BBSK, pri zachovaní potrebnej kvality a kvantity verejnej osobnej dopravy.

## **Výstupom PDO BBSK budú navrhnuté opatrenia, ktoré umožnia:**

* Zabezpečenie dopravnej obslužnosti územia samosprávneho kraja s maximálnym využitím dostupnej cestnej a technickej infraštruktúry v súlade s prepravnými potrebami verejnosti (obyvatelia a návštevníci kraja).
* Zosúladiť ponuku dopravných služieb s prepravnými potrebami obyvateľstva v existujúcej a budúcej podobe.
* Vytvorenie ponuky verejnej dopravy ako nástroja pre nastavenie podmienok pre udržateľnú dopravu na území kraja, a to aj v úzkej väzbe na obce a mestá na území kraja.
* Zaistiť udržateľný rozvoj kraja – udržateľný ekonomicky, ekologicky a sociálne.
* Efektívne vynakladanie verejných prostriedkov na dopravu a dopravnú obslužnosť.
* Sprístupniť verejnú dopravu čo najväčšiemu počtu obyvateľov (tarify, štandardy, priestupnosť) tak, aby udržateľný spôsob dopravy umožnil obyvateľom dochádzať za pracou a za vzdelaním
* Vytvoriť integrovaný dopravní systém a realizovať návrhy jednotlivých fáz rozvoja IDS v BBSK.
* Nastaviť doporučenú tarifu pre IDS BBSK.
* Nastaviť proces pre budúce výberové konanie na dopravcu a návrh zmluvy v záväzku verejnej služby.
* Zvýšiť bezpečnosť mobility v kraji.
* Znižovať dopady dopravy na životné prostredie s preferenciou environmentálne šetrných druhov dopravy.

Základné východiská a podstatné obsahové náležitosti sú uvedené v § 20 zákona č. 56/2012 Z. z. o cestnej doprave v znení neskorších predpisov a vyhlášky Ministerstva dopravy výstavby a regionálneho rozvoja Slovenskej republiky č. 5/2020.

## **Osnova pre vypracovanie jednotlivých častí PDO BBSK**

1. Vypracovať legislatívny rámec PDO
2. Analýza súčasného stavu verejnej dopravy v BBSK
3. Definovanie štandardov kvality a dostupnosti verejnej dopravy
4. Modelové cestovné poriadky a predpoklad ekonomiky prevádzky
5. Návrhová časť IDS BBSK, tarifa
6. Záverečné odporúčanie

### **Vypracovať legislatívny rámec PDO**

**Predpisy v oblasti prímestskej autobusovej dopravy**

V súčasnej legislatíve je „Plán dopravnej obslužnosti“ dôležitým prvkom. Preto je potrebné pri spracovaní dokumentu zaistiť súlad s legislatívnym rámcom s ohľadom na **Zákon č. 56/2012 Z.z. o cestnej doprave.** PDO BBSK popíše širší legislatívny rámec a kompetencie v oblasti verejnej dopravy v pôsobnosti samosprávneho kraja. Zároveň je potrebné definovať jeho pozíciu voči iným platným strategickým dokumentom kraja.

**Rozdelenie povinnosti na Úrad kraja a Organizátora IDS**

Spracovať povinnosti prenesenej pôsobnosti výkonu štátnej správy a samosprávy a tie následne rozdeliť na výkon úradu kraja a na výkon organizátora IDS.

### **Analýza súčasného stavu verejnej dopravy v BBSK**

Časť Analýza súčasného stavu verejnej dopravy v BBSK musí obsahovať najmä nasledovné okruhy:

* Charakteristika regiónu a osídlení
* Údaje o obciach a mestách v BBSK
* Analýza oblastí
* Demografia
* Prognóza demografického vývoja
* Predpokladaný dopad demografickej prognózy na sídelnú štruktúru
* Pracovný trh a zamestnanosť
* Zamestnanosť
* Školstvo
* Zdravotníctvo
* Poštové úrady
* Turistické ciele
* Infraštruktúra v BBSK
* Železničná sieť
* Cestná sieť
* Počet, stav a umiestnenie existujúcich zastávok verejnej dopravy
* Analýza súčasných technických základní dopravcov
* Dopravné vzťahy
* Vonkajšie dopravné väzby BBSK
	+ - BBSK a dopravné vzťahy s inými okolitými regiónmi
		- BBSK a dopravné vzťahy k zahraničným oblastiam
* Vnútorné dopravné väzby v rámci BBSK
* Aktuálny stav využitia kapacity v autobusovej a železničnej doprave (obsadenosť, maximálna priepustnosť železničných tratí)
* Prepravné prúdy cestujúcej verejnosti a vyťaženosť súčasnej sieti liniek verejnej dopravy
* Meranie dochádzkových vzdialeností k tarifným bodom verejnej dopravy
* V pôsobnosti a dosahu BBSK popísať a komentovať súčasný stav týkajúci sa:
* Zmluvy o službách vo verejnom záujme
* Ekonomickej analýzy súčasného rozsahu dopravy objednávanej krajom
* Sociálne a iné výhody pri súčasnom cestovaní

**Výstupom tejto analytickej časti bude najmä:**

* Analýza prepravných vzťahov v rámci Banskobystrického kraja
* Izochrony časovej dostupnosti významných sídel Banskobystrického kraja
* Identifikácia súbehov verejnej dopravy v Banskobystrickom kraji
* Stav objednávky verejnej dopravy v Banskobystrickom kraji

### **3. Definovanie štandardov kvality a dostupnosti verejnej dopravy**

V časti „Definovanie štandardov kvality a dostupnosti verejnej dopravy“ v BBSK budú vypracované:

* SWOT analýza súčasnej dopravnej ponuky verejnej dopravy v kraji
* Návrh na rozdelenie kvalitatívnych oblastí obsluhy územia v kraji podľa kritérií:
* **Oblasť s vysokou mobilitou obyvateľov** – lokality, kde je vhodné zaviesť cestovný poriadok ponuky (intervalový, taktový).
* **Oblasti s nízkou mobilitou obyvateľov** - lokality, kde je vhodné využiť dopytový cestovný poriadok, za účelom základnej obsluhy územia (niekoľko spojov denne v hlavných časoch prepravného dopytu za účelom zaistenia dochádzania do školy a za prácou).
* **Dedinské oblasti s nízkou hustotou osídlenia a mobilitou obyvateľov** - lokality, pre ktoré by bolo vhodné navrhnúť zvozovú službu, alebo iný druh nepravidelnej dopravy pre základnú dopravu do školy, do práce v najbližšom okolí, alebo pre dopravu k najbližšej pravidelnej linke verejnej dopravy. Každá taká oblasť by mala byť jasne vymedzená v území a musí mať definované prestupné body na verejnú dopravu v uzloch ťažiskovej dopravy kraja (prestup na vlak, autobus nebo MHD).
* **Identifikovať oblasti s vysokým potenciálom cestovného ruchu** - lokality, pre ktoré bude potrebné navrhnúť zvláštny režim obsluhy prostredníctvom verejnej dopravy predovšetkým počas turistickej sezóny (víkendy, letné prázdniny, zimná sezóna, a pod.)
* Hlavné parametre moderného systému verejnej dopravy a ciele:
* Dostupnosť verejnej dopravy
* Funkčné napojenie dopravných uzlov
* Kvalita služieb vo verejnej doprave – garancia obnovy a priemernej úrovne udržateľnej ekonomiky prevádzky.
* IDS – rozvoj služieb, unifikácia, jednoduchosť a pro-cestujúca orientácia výkonov
* Štandardy ponuky a služieb (vozidla, informačná technika, a pod.)
* Druhy VOD – aktívne zapojenie do funkčného balíka pre udržateľnú mobilitu (Kombinovaná doprava, štandardy aj pre ostatné druhy dopravy)
* Preferencia verejnej dopravy v premávke (železničná doprava - autobusová doprava)
* Návrh na súčinnosť obcí a miest a iných inštitúcií (DI PZ SR)

 **4. Modelové cestovné poriadky a predpoklad ekonomiky prevádzky**

Zo získaných údajov o pohybe cestujúcej verejnosti **navrhnúť modernizáciu štruktúry spojenia** a celkovej ponuky VOD na území kraja s ohľadom na súčasný objem výkonov vo verejnom záujme (ako základnú úroveň), potenciál kraja, rozpočtové možnosti a dlhodobé plány v nastavení podmienok dopravnej obslužnosti smerom k udržateľnej doprave.

Úlohou bude vypracovať:

* Návrh hlavných liniek verejnej dopravy v BBSK
* Návrh štandardných intervalov obsluhy
* IZOCHRONY dostupnosti verejnej dopravy
* Controlling verejnej dopravy (ekonomika)

**Verejná doprava by mala byť previazaná so všetkými dopravnými módmi**

Preto je potrebné vypracovať návrh metodiky pre mestá a obce, aby nadviazali svoj rozvoj najmä na hlavné linky verejnej dopravy, a tým umožnili ďalší rozvoj verejnej dopravy a udržateľnej mobility v ich regióne.

**Dopravné modelovanie** by malo obsahovať prvky udržateľnej mobility, rast tržieb a počtu cestujúcich a ponuky VOD. Klásť dôraz na multimodalitu, prestupné väzby a efektívnu obsluhu územia, ako rozvojový prvok regiónu, a tým zaistiť nadväznosti a súčinnosti na ostatné druhy verejnej dopravy - predovšetkým na MHD v mestách a na železničnú dopravu v regióne.

**5. Návrhová časť IDS BBSK, tarifa**

 **Oblasti riešenia PDO verejnej dopravy v IDS:**

* Finančná (rozpočet BBSK, rozpočet dotknutých subjektov – obce, mestá, inštitúcie, ekonomika spojov, investície do služieb spojených s verejnou dopravou)
* Sociálna (tarifa, zľavy, časové lístky, zóny, ai.)
* Prevádzková (druh vozidiel, platobný systém, otvorenosť systému, možnosti prestupu, primerané vzdialenosti k zastávkam, kvalita a čistota, prístupnosť pre osoby so zdravotným postihnutím).
* Ekologické ukazovatele na obyvateľa, CO2, PHM, verejný priestor, premávka, motorizácia
* Bezpečnosť dopravy v rámci IDS
* Garancia dlhodobej ponuky
* Zaistení kvality a dostupnosti informácií o verejnej doprave
* Navrhnúť riešenie pre dopytovú zvozovú službu a identifikáciu ich rozvojových oblastí

**TARIFA**

Navrhnúť funkčnú tarifu pre IDS BBSK tak, aby umožňovala jednoduché cestovanie verejnou dopravou v celom kraji. Navrhnutá tarifa musí obsahovať riešenie tarify IDS BBSK prestupné cestovné lístky pre jednorazovú jazdu, ďalej musí obsahovať návrh riešení časových cestovných lístkov pre pravidelné dochádzanie, a rovnako špeciálne tarifné ponuky cielené na turistov a návštevníkov kraja (denný lístok, víkendový a pod.) Návrh tarify je potrebné vypracovať v súlade s odporúčaním dokumentu „***Štúdia koncepcie tvorby PDO BBSK a návrhov štruktúry IDS, vrátane založenia organizátora.“***

**6. Záverečné odporúčania PDO BBSK**

Definovať odporúčanú dĺžku krátkodobého, strednodobého, dlhodobého horizontu v PDO BBSK.

**Plán dopravnej obslužnosti BBSK musí obsahovať v záverečných odporúčaniach pre rozvoj verejnej dopravy nasledovné:**

* Odporučenie pre vytvorenie najmenej piatich ucelených oblastí (súbor liniek) pre zaistenie dopravnej obslužnosti v kraji.
* Vyhotovené modelové cestovné poriadky na jednotlivé prevádzkové oblasti, vychádzajúce zo súčasného rozsahu obsluhy územia a zodpovedajúcim súčasným potrebám mobility obyvateľov vo vyššej kvalite vozidlového parku za rovnakú cenu, ktorú hradí kraj v súčasnej dobe.
* Doporučený návrh štandardov dopravnej obslužnosti (rozsah a frekvencia dopravnej obsluhy).
* Návrh kvalitatívnych štandardov verejnej dopravy v BBSK (požiadavky na vozidlá, informačný systém, odbavovacie zariadenia, spôsob poskytovania dát, zastávky, infraštruktúra, spoľahlivosť dopravného systému).
* Nastavenie transparentného financovania dopravcov voči výdavkom kraja.
* Návrh kontrolných mechanizmov zmluvného záväzku verejnej služby. PDO BBSK je nutné spracovať v spolupráci a koordinácii s Odborom verejnej dopravy Úradu BBSK, ktorý bude jednotlivé spracované časti pripomienkovať a schvaľovať. Spracované výstupy PDO BBSK musia byť v súlade s dokumentom „*Štúdia koncepcie tvorby PDO BBSK a návrhov štruktúry IDS, vrátane založenia organizátora,“* tiež s pripravovaným strategickým dokumentom „*Plán udržateľnej mobility BBSK*.“

Bližšie parametre pre tvorbu PDO BBSK a tarifných podmienok:

## **A) Parametre dopravnej obslužnosti**

1. **Stanovenie technických a prevádzkových štandardov**
	1. **analýza súčasných štandardov vozidlového parku (autobus, železnice)**
	2. **definícia budúcich štandardov vozidlového parku (autobus, železnice)**
	3. **možnosti kapacitného nastavenia ponuky na jednotlivých spojoch**

**zastávky:**

* + 1. definovanie štandardov zastávok podľa dennej frekvencie cestujúcich (označenie, prístrešok, počet prístreškov, počet nástupíšť, cestovný poriadok, tarifa, prepravné podmienky, možnosť kúpy lístkov, informačné systémy)
		2. prestupné uzly: vlak-bus, bus-bus a vlak-bus-mhd
1. **Stanovenie dopravnej obslužnosti**
	1. **analýza pravidelne vykonávaných ciest obyvateľov a návštevníkov kraja na celom úseku cesty (zdroj – cieľ)**
	2. **porovnanie administratívneho členenia kraja voči geografickým podmienkam, demografickému osídleniu a dopravnej infraštruktúre**
	3. **možnosti zabezpečenia minimálnej dopravnej obslužnosti obyvateľov a návštevníkov kraja z hľadiska ich prepravných potrieb:**
		1. z hľadiska každodenných potrieb
		2. posúdenie dopravnej obslužnosti pre rozvoj regiónu, spoločenské hodnoty a tradície v kraji, dostupnosť prírodných, kultúrnych a iných turistických destinácií
		3. analýza dostupnosti jednotlivých bodov prepraveného záujmu v pravidelnej a dopytovej ponuke
	4. **možnosti kooperácie pri ponuke dopravnej obslužnosti so susednými krajmi v okrajových oblastiach s možnosťou spojenia dopravných výkonov v susednom kraji**
	5. **určenie priorít verejnej dopravy, podľa druhu dopravy a zavedenie preferencií VOD v základnej dopravnej obslužnosti**
	6. **garantovaných pripojení medzi okresnými mestami navzájom**
	7. **možnosti kombinovanej dopravy (peší, bicykel, automobil, MHD, prímestská a diaľková doprava)**
	8. **generovanie frekvencie spojov na jednotlivých linkách podľa aktuálneho prúdu cestujúcich:**
		1. prímestské železničné linky
			1. definícia podľa počtu cestujúcich
		2. prímestské autobusové linky
			1. definícia podľa počtu cestujúcich
	9. **definovať aktuálny stav železničnej infraštruktúry na území BBSK a navrhnúť opatrenia pre budúce maximálne možnosti taktového grafikonu vlakovej dopravy na plánovaných infraštruktúrnych zámeroch a vyhodnotenie potreby pre ďalšiu modernizáciu infraštruktúry**
	10. **analýza predvolených bodov siete pre stanovenie odchodov a príchodov regionálnych liniek bude súmestie Banská Bystrica a Zvolen**

## **B) Tarifné podmienky**

1. **modelové nastavenie tarify vo verejnej doprave:**
	1. odporúčajúci návrh vhodného tarifného systému (napríklad zónový, zónovo-relačný, alebo kružnicový)
	2. cena za prepravu
	3. čas prepravy
	4. vzdialenosť cesty
	5. kombinácia s inými druhmi dopravy
	6. individuálne kategórie a cestovanie pre skupiny s nárokom na zľavu
	7. zohľadnenie času zakúpenia cestovného dokladu
2. **Jednorazové prestupné cestovné lístky (JCL)**
3. **Predplatné cestovné lístky (PCL):**
	1. pre 24hodinový PCL
	2. víkendový (3 dňový – piatok, sobota, nedeľa) PCL
	3. pre rodiny vrátane detí (skupinový) PCL
	4. pre 30 dňový (mesačný) PCL
	5. pre 90 dňový (štvrťročný) PCL
	6. pre 365 dňový (ročný) PCL

# Príloha č. 2 – Podklady Objednávateľa

## **A) Zdrojové údaje**

1. **Okresy, mestá a obce**
	1. **Demografia**
		1. počet obyvateľov:
			1. vo veku pred nástupom do materskej školy
			2. v materských školách
			3. na základných školách
			4. na stredných školách
			5. na vysokých školách
			6. zamestnaní
			7. nezamestnaní
			8. dôchodcovia
	2. **Vybavenosť a jej lokalizácia na území kraja a jej vplyv na dopravné cesty vo vzťahu k osídleniu kraja:**
		1. školské zariadenie (zoznam spádových obcí)
		2. zdravotnícke zariadenie (zoznam spádových obcí)
		3. pošta (ak sú aj iné spádové obce pre danú poštu, tak uviesť)
		4. obecný úrad, okresný úrad a útvary polície SR
		5. kultúrne strediská
		6. nákupné centrá
		7. športové zariadenia
		8. ubytovacie zariadenie s kapacitou nad 20 osôb
		9. centra turistického ruchu
2. **Školstvo**
	1. **Školské zariadenie**
		1. názov zariadenia (základná, stredná, vysoká)
		2. adresa sídla školských zariadení a GPS súradnice
		3. obec a k nej uviesť počet žiakov z danej obce, ktorí školské zariadenie navštevujú (uvedený pobyt iba vo forme obce, nie ulica a číslo, nie PSČ) + celkový počet zamestnancov a vývoj počtu žiakov počas jednotlivých rokov (2002, 2007, 2012 a najnovšie)
3. **Zamestnanosť**
	1. **štatistické údaje o zamestnanosti obyvateľstva v jednotlivých sídlach a okresoch kraja:**
		1. prehľad podielov nezamestnaných v jednotlivých sídlach a okresoch kraja a pracovných príležitostiach
		2. určenie personálnej vyčerpanosti v oblasti s pracovnými príležitosťami a ich väzby na prepravné potreby z iných oblastí
		3. trh práce a pracovné príležitosti spolu s existujúcimi prepravnými vzťahmi obyvateľov kraja s inými okolitými regiónmi navzájom
		4. lokalizácia zamestnávateľov a ich vplyv na dopravné cesty v regióne vo vzťahu k osídleniu kraja:
		5. názov zamestnávateľa
		6. adresa sídla prevádzky a GPS súradnice
		7. najbližšia dostupná zastávka a všetky zastávky v dostupnosti do 1,5 km
		8. obec a k nej uviesť počet zamestnancov z danej obce, ktorí dochádzajú do daného zamestnania denne (uvedený prechodný alebo trvalý pobyt, nie ulica a číslo, nie PSČ) + celkový počet zamestnancov a vývoj počtu zamestnancov počas jednotlivých rokov (2002, 2007, 2012 a najnovšie)

(údaje ktoré budú poskytnuté umožnia monitorovanie odkiaľ kam je potrebné zabezpečiť dopravnú obslužnosť)

1. **Dopravné údaje**
	1. **dopravné prieskumy:**
		1. sčítanie cestujúcich na vybraných linkách autobusovej dopravy (06/2019)
		2. sčítanie cestujúcich na vybraných linkách autobusovej dopravy (11/2019)
	2. **zber dát od dopravcov:**
		1. prímestské autobusové linky
			1. celodenné frekvencie cestujúcich na jednotlivých úsekoch medzi susednými tarifnými bodmi počas pracovných dní a dní pracovného pokoja (sobota, nedeľa, štátny sviatok).
		2. železničná doprava
			1. celodenné frekvencie cestujúcich na jednotlivých úsekoch medzi tarifnými bodmi počas pracovných dní a dní pracovného pokoja (sobota, nedeľa, štátny sviatok)
	3. **zber dát z iných druhov dopráv nadväzujúcich na prímestské linky (mestská hromadná doprava, diaľková doprava, turistická a sezónna doprava)**
2. **Samosprávy na území kraja a ich zainteresovanosť vo vzťahu k dopravnej obslužnosti kraja k regiónu**
	1. **postavenie v jednotlivých samosprávach (mestá a obce v kraji) a špecifiká v objeme verejnej dopravy na ich území (druh dopravy, objem výkonov)**
	2. **finančná zainteresovanosť jednotlivých samospráv na systéme prímestskej autobusovej dopravy**
	3. **prevádzková a funkčná nadväznosť vlastných objednávok systémov verejnej dopravy samospráv na ponuku služieb verejnej dopravy poskytnutej samosprávnym krajom**
	4. **tarifná politika verejnej dopravy a jej zosúladenie s tarifným nastavením v prímestskej a mestskej autobusovej doprave**
	5. **analýza súčasnej tarifnej politiky v železničnej doprave**
	6. **analýza ostatných taríf vo verejnej doprave (turistické vlaky, ski-busy, diaľková doprava, ai.)**
	7. **analýza poskytovaných zliav vo verejnej doprave**
	8. **riešenie multimodálnej prepravy v nadväznosti na verejnú dopravu (bicyklová doprava, Bike & Ride, Park & Ride, Kiss & Ride, parkovacie miesta a domy)**
	9. **analýza pripravovaných projektov v mestách a obciach vo vzťahu k verejnej doprave a multimodálnou prepravou (zastávky, nástupištia, terminály, a ďalšie významné infraštruktúrne stavby)**
3. **Mapové podklady**
	1. **mapa izochrón významných železničných a autobusových zastávok s dostupnosťou do 1,5 km**
	2. **mapa školských zariadení:**
		1. zobrazenie odstupňované podľa úrovne zariadenia (MŠ, ZŠ, SŠ, VŠ – farba značky) a podľa počtu obyvateľstva, ktoré je vedené v štatistike, že sú užívateľmi týchto zariadení v spádovej oblasti (podľa veľkosti + doplnené o počet užívateľov)
	3. **mapa zdravotníckych zariadení:**
		1. zobrazenie odstupňované podľa významnosti zariadenia (nemocnica a poliklinika – farba značky) a podľa počtu obyvateľstva v spádovej oblasti (podľa veľkosti + doplnené o počet obyvateľov)
	4. **mapa domovov dôchodcov a domovov sociálnych služieb (DD a DSS):**
		1. zobrazenie odstupňované podľa počtu obyvateľstva v spádovej oblasti (podľa veľkosti + doplnené o počet obyvateľov)
	5. **mapa úradov a dôležitých verejných inštitúcií**
	6. **mapa turistických a regionálne významných centier**

Zdrojové dáta budú Objednávateľom poskytnuté v takej podobe a forme, aby umožnili Zhotoviteľovi efektívne spracovanie a analýzu pre účely realizácie Diela, a to podľa aktuálnych možností Objednávateľa (predovšetkým v podobe upravovateľných súborov dát, databáz, prehľadov a pod.).

## **B) Ďalšie podklady k analýze súčasného stavu**

**Dáta – Železničná doprava**

* podklady podľa grafikonu verejnej dopravy 2019/2020

**Dáta – Prímestská autobusová doprava**

* podklady podľa cestovného poriadku 2019/2020
* prehlaď autobusových liniek podľa tabuľky č. 1

*Tabuľka č. 1: Prímestské (regionálne) autobusové linky na území BBSK*

|  |  |
| --- | --- |
| **č. linky** | **trasa linky** |
| 601451 | Malachov-Banská Bystrica-Nemce |
| 601454 | B.Bystrica,park.Mičinská-Uľanka-Harmanec,Strelnica-D.Harmanec-D.Harmanec,H.Harmanec |
| 601455 | Banská Bystrica-Badín-Vlkanová-Hronsek |
| 601456 | Banská Bystrica,Majer-Námestie Slobody-Šalková-Môlča |
| 601457 | Banská Bystrica-Zvolen |
| 601458 | Banská Bystrica,Roosevelt.nem./Pieninská-Zvolen |
| 601460 | Banská Bystrica-Selce-Baláže |
| 601462 | Banská Bystrica-Banská Bystrica,Roosevelt.nem.-Riečka-Riečka,Jednota-Riečka,rázc.-Tajov-Kordíky |
| 601463 | Banská Bystrica-Horné Pršany |
| 601464 | Banská Bystrica-Ľubietová-Strelníky-Povrazník |
| 601465 | Banská Bystrica-Slovenská Ľupča-Podkonice-Moštenica-Hiadeľ-Brusno-Pohronský Bukovec |
| 601466 | Banská Bystrica-Poniky-Dúbravica-Oravce-Banská Bystrica |
| 601467 | Banská Bystrica-Sebedín Bečov-Hrochoť |
| 601468 | B.Bystrica-Špania Dolina-Dolný Harmanec-Staré Hory-Turecká |
| 601469 | B.Bystrica-Donovaly-Ružomberok |
| 601470 | Banská Bystrica,Roosevelt.nem.-Brezno |
| 601471 | Banská Bystrica-Podbrezová-Brezno-Tisovec-Hnúšťa/Revúca |
| 602401 | Banská Štiavnica-Banská Štiavnica,sídl.Drieňová-Banská Štiavnica,žel.st. |
| 602402 | Banská Štiavnica-Banský Studenec |
| 602403 | Banská Štiavnica-Beluj-Hontianske Nemce |
| 602404 | Banská Štiavnica-Banská Štiavnica,Štefultov-Ilija |
| 602405 | Štiavnické Bane,Horná Roveň-Banská Štiavnica,MÚ-sídl.Drieňová-Akusit |
| 602406 | Banská Štiavnica-Počúvadlo-Baďan,Klastava |
| 602407 | Banská Štiavnica-Vysoká-Dekýš-Pukanec |
| 602408 | Banská Štiavnica-Hodruša-Hámre-Žarnovica-Nová Baňa |
| 602409 | Banská Štiavnica-Vyhne-Žarnovica |
| 602410 | Banská Štiavnica-Hliník nad Hronom-Žiar nad Hronom |
| 602411 | Banská Štiavnica-Banská Belá-Kozelník-Žiar nad Hronom/Zvolen-Banská Bystrica |
| 603420 | Podbrezová-Valaská,Piesok-Brezno-Pohronská Polhora |
| 603421 | Hronec-Brezno-Čierny Balog-Lom nad Rimavicou |
| 603422 | Podbrezová-Brezno-Braväcovo |
| 603425 | Osrblie-Jasenie-Predajná-Nemecká-Banská Bystrica |
| 603426 | Jasenie-Podbrezová-Valaská-Brezno |
| 603427 | Brezno-Valaská-Hronec-Osrblie |
| 603428 | Podbrezová-Brezno-Brezno,Mazorníkovo |
| 603429 | Brezno-Jarabá-Srdiečko-Podbrezová-Brezno |
| 603430 | Osrblie-Hronec-Valaská,Piesok-Podbrezová-Dolná Lehota,Krpáčovo |
| 603431 | Valaská,Piesok-Podbrezová-Horná Lehota |
| 603432 | Lučatín-Ráztoka-Nemecká-Predajná-Jasenie-Podbrezová-Valaská,Piesok |
| 603433 | Podbrezová-Telgárt |
| 603434 | Telgárt-Podbrezová |
| 603435 | Podbrezová-Brezno-Č.Balog,Medveďov-Fajtov-Komov-Č.Balog,Dobroč |
| 603436 | Podbrezová-Brezno-Čierny Balog,Fajtov-Komov-Dobroč |
| 603437 | Č.Balog,Dobroč-Brezno-Valaská,Piesok-Podbrezová,aut.st. |
| 603438 | Brezno-Liptovský Mikuláš-Liptovský Mikuláš,Aqua Park |
| 604440 | Detva-Zvolen-Banská Bystrica |
| 604441 | Detva-Zvolen |
| 604442 | Detva,žel.zast.-Detva,nám.-Detva,Skliarovo-Hriňová,Zánemecká-Hriňová,ZŤS |
| 604443 | Detva,nám.-Kriváň-Detva,Piešť II.,kameňolom |
| 604444 | Detva,žel.zast.-Detva,nám.-Dúbravy-Dúbravy,Iviny-Detva,PPS |
| 604445 | Detva,Lašťok-Detva,nám.-Detva,Stavanisko-Detva,Krné |
| 604446 | Detva,žel.zast.-Detva,nám. |
| 604447 | Detva,nám.-Detva,žel.zast.-Detva,Piešť I.,Môťovský II.-Detva,Piešť II.,Tkáčovci otoč. |
| 604448 | Detva-Kriváň-Hriňová-Látky |
| 604449 | Detva,nám.-Stožok,Vyletelovci-Detva,PPS |
| 604450 | Detva,nám.-Detva,ZŠ-Detva,PPS |
| 604451 | Detva,PPS-Detva-Kriváň-Kotmanová-Lučenec |
| 604452 | Dúbravy,Iviny-Dúbravy-Detva,PPS-Vígľaš-Očová-Zvolen |
| 604453 | Hriňová,ZŤS-Hriňová,Pivnička-Hriňová,Priehalina |
| 604454 | Zvolen-Detva-Hriňová-Kokava nad Rimavicou-Hnúšťa |
| 604455 | Hriňová,Snohy-Detvianska Huta-Hriňová,ZŤS-Hriňová,Slanec-Hriňová,Blato |
| 604456 | Lom nad Rimavicou-Hriňová-Korytárky,Mláky-Kriváň-Detva,PPS |
| 604457 | Hriňová-Kriváň-Detva-Zvolen |
| 605402 | Dudince-Krupina-Zvolen-Banská Bystrica |
| 605403 | Krupina-Dudince |
| 605404 | Krupina-Sitn.Lehôtka-Kráľovce Krnišov-Rykynčice-Plášťovce-Dudince |
| 605405 | Krupina-Uňatín-Čekovce |
| 605406 | Krupina-Dolné Mladonice-Horné Mladonice-Senohrad |
| 605407 | Krupina-Drieňovo |
| 605408 | Krupina-Litava-Čebovce-Cerovo |
| 605409 | Krupina-Bzovík-Zemiansky Vrbovok,Viničky rázc.-Cerovo-Hrušov |
| 605410 | Krupina,Široké Lúky-Žibritov-Krupina-Krupina,Stará Hora-Krupina,Havran |
| 605411 | Krupina,Červená Hora-Krupina-Krupina,Kopanice |
| 610401 | Modrý Kameň-Veľký Krtíš-Horné Strháre-Veľký Lom |
| 610402 | Modrý Kameň-Veľký Krtíš-Horný Tisovník-Zvolen-Banská Bystrica |
| 610403 | Modrý Kameň-Veľký Krtíš-Závada-Lučenec |
| 610404 | Modrý Kameň-Veľký Krtíš-Dolná Strehová-Lučenec |
| 610405 | Modrý Kameň-Veľký Krtíš-Bušince-Lučenec |
| 610406 | Modrý Kameň-Veľký Krtíš-Bušince-Vrbovka |
| 610407 | Modrý Kameň-Veľký Krtíš-Želovce-Kováčovce |
| 610408 | Modrý Kameň-Veľký Krtíš-Obeckov-Horné Plachtince |
| 610409 | Modrý Kameň-Veĺký Krtíš-Slovenské Ďarmoty-Šahy |
| 610410 | Modrý Kameň-Veľký Krtíš-Slovenské Ďarmoty-Čebovce-Vinica |
| 610411 | Modrý Kameň-Veľký Krtíš-Čebovce-Opatovská Nová Ves-Šahy |
| 610412 | Modrý Kameň-Veľký Krtíš-Vinica-Šahy |
| 610413 | Veľký Krtíš-Modrý Kameň/Krupina-Zvolen-Banská Bystrica |
| 610414 | Čelovce-Hrušov-Vinica-Šahy |
| 611402 | Zvolen-Sliač-Sampor-Lukavica |
| 611403 | Zvolen-Sliač-Sielnica |
| 611404 | Zvolen-Banská Bystrica-Brezno |
| 611405 | Zvolen-Budča-Tŕnie-Železná Breznica |
| 611406 | Zvolen-Budča-Železná Breznica-Dubové |
| 611407 | Zvolen-Breziny-Dubové |
| 611408 | Zvolen-Krupina-Dudince-Šahy |
| 611409 | Zvolen-Pliešovce-Krupina |
| 611410 | Zvolen-Pliešovce-Litava-Veľký Krtíš |
| 611411 | Bzovská Lehôtka-Sása,Podskalka-Pliešovce-Pliešovce,Javorie |
| 611412 | Zvolen-Pliešovce-Zaježová |
| 611413 | Zvolen-Banská Štiavnica-Krupina |
| 611414 | Zvolen-Zvolen,Zolná-Očová/Čerín |
| 611415 | Zvolen-Zvolenská Slatina-Očová |
| 611416 | Zvolen-Zvolenská Slatina-Detva / Očová-Vígľaš-Dúbravy |
| 611417 | Zvolen-Vígľaš-Vígľašská Huta Kalinka,Podlysec-Zaježová |
| 612401 | Žarnovica-Hodruša-Hámre-Nová Baňa-Tekovská Breznica |
| 612402 | Žarnovica-Hodruša Hámre-Nová Baňa-Nová Baňa,Bukovina-Malá Lehota |
| 612403 | Žarnovica-Župkov-Kľak |
| 612404 | Žarnovica-Vyhne-Hliník nad Hronom-Prestavlky-Prochoť |
| 612405 | Hodruša Hámre,Sandrik-Žarnovica-Brehy-Nová Baňa,Kútovci |
| 612406 | Hodruša Hámre,Sandrik-Žarnovica-Veľké Pole/Župkov,Pecné-Kľak |
| 612407 | Nová Baňa,žel.st.-Nová Baňa,Ilend |
| 612408 | Nová Baňa,žel.st.-Nová Baňa,Štále-Horné Hámre,Kostivrch |
| 612409 | Kľak/Kremnica-Žiar nad Hronom-Hronská Dúbrava-Banská Bystrica |
| 613401 | Žiar nad Hronom-Hliník nad Hronom-Vyhne |
| 613402 | Žiar nad Hronom-Nová Baňa-Malá Lehota |
| 613403 | Žiar nad Hronom-Župkov-Kľak |
| 613404 | Žiar nad Hronom-Hliník nad Hronom-Prestavlky-Prochoť |
| 613405 | Žiar nad Hronom-Lovča-Hliník nad Hronom |
| 613406 | Žiar nad Hronom-Lovča-Hliník nad Hronom-Prestavlky-Prochoť |
| 613407 | Žiar nad Hronom-Lovčica Trubín-Janova Lehota-Kosorín |
| 613408 | Žiar nad Hronom-Slaská-Janova Lehota |
| 613409 | Žiar nad Hronom-Kremnica-Kunešov |
| 613411 | Žiar nad Hronom-Trnavá Hora,Kľačany |
| 613412 | Žiar nad Hronom-Nevoľné-Kremnica |
| 613413 | Kremnica-Jastrabá-Ihráč |
| 613414 | Kremnica-Kopernica |
| 613415 | Kremnica-Krahule-Kunešov |
| 613416 | Žiar nad Hronom-Hliník nad Hronom-Repište/Močiar-Banská Štiavnica |
| 613417 | Žiar nad Hronom-Žarnovica,Lukavica/Hodruša Hámre,Kopanice-Hodruša Hámre |
| 613418 | Žiar nad Hronom-Vyhne-Žarnovica-Nová Baňa-Tekovské Nemce-Levice |
| 613419 | Žiar nad Hronom-Žarnovica-Nová Baňa-Tekovská Breznica-Zlaté Moravce |
| 606401 | Lučenec-Cinobaňa-Málinec |
| 606402 | Lučenec-Poltár-Hrnčiarska Ves |
| 606403 | Lučenec-Lovinobaňa-Kotmanová-Mýtna-Ružiná-Píla-Podkriváň-Podkriváň,ZŠ |
| 606404 | Lučenec-Kalinovo-Poltár-Málinec-Málinec,Ipeľ |
| 606405 | Lučenec-Podrečany-Lovinobaňa-Ružiná-Divín-Tuhár |
| 606407 | Lučenec-Veľká nad Ipľom-Bušince-Veľký Krtíš-Modrý Kameň |
| 606409 | Lučenec-Boĺkovce |
| 606410 | Lučenec-Fiľakovo-Hajnáčka-Tachty |
| 606411 | Lučenec-Fiľakovské Kľačany-Fiľakovo-Radzovce-Šiatorská Bukovinka |
| 606412 | Lučenec-Trebeľovce-Rapovce-Mučín-Lipovany-Pleš |
| 606415 | Lučenec-Halič-Ľuboreč-Závada-Ábelová-Ábelová,Madačka |
| 606416 | Lučenec-Halič-Závada-Veĺký Krtíš |
| 606417 | Lučenec-Halič-Stará Halič-Tuhár-Budiná |
| 606420 | Lučenec-Halič-Gregorova Vieska-Tomášovce-Podrečany-Ružiná-Divín-Tuhár |
| 606422 | Lučenec-Fiĺakovo-Radzovce |
| 606423 | Lučenec-Halič-Praha-Ábelová-Lentvora |
| 606424 | Lučenec-Pinciná-Veĺké Dravce-Dolné Zahorany |
| 606425 | Lučenec-Poltár-Kokava nad Rimavicou-Utekáč-Ďubákovo-Látky |
| 606426 | Lučenec-Vidiná-Tomášovce |
| 606427 | Lučenec-Poltár-Poltár,žel.st.-Rovňany-Krná |
| 606428 | Fiľakovo-Lučenec-Detva-Zvolen-Banská Bystrica |
| 606440 | Fiĺakovo-Buzitka-Veĺké Dravce-Ožďany-Sušany |
| 606444 | Fiĺakovo-Ratka |
| 606445 | Fiĺakovo-Lučenec-Holiša-Nitra nad Ipĺom |
| 607401 | Kokava nad Rimavicou-Brezno-Banská Bystrica |
| 608400 | Jelšava-Lubeník-Revúca-Muráň-Šumiac-Poprad |
| 608401 | Muránska Zdychava-Revúca-Lubeník-Jelšava |
| 608402 | Revúca-Lubeník-Jelšava-Hucín-Plešivec |
| 608403 | Revúca-Lubeník-Jelšava-Kameňany-Leváre-Gemerská Ves |
| 608404 | Magnezitovce-Jelšava-Chyžné-Lubeník-Revúca |
| 608405 | Revúca,AS-Revúca,Kúpeľná ul. rázc.-Revúca,LTZ-Revúca,AS |
| 608406 | Revúca,Revúčka-Mokrá Lúka-Revúca,LTZ |
| 608410 | Revúca-Jelšava-Prihradzany-Hucín-Tornaľa |
| 608411 | Revúca-Jelšava-Jelšava,nám.-Plešivec-Tornaľa-Tornaľa,ul.mieru ZŠ |
| 608412 | Revúca-Jelšava-Ratkovská Lehota-Rybník |
| 608413 | Revúca-Lubeník/Jelšava-Sirk-Ratková-Ratkovské Bystré |
| 608414 | Revúca-Chyžné-Jelšava-Hucín-Gemerský Sad |
| 608421 | Muránska Lehota-Revúca-Lubeník-Jelšava,TV ciachovňa-Jelšava,nám. |
| 608434 | Revúca/Jelšava-Turčok-Sirk-Kameňany/Ratková-Ratkovské Bystré |
| 608445 | Revúca-Jelšava-Rožňava |
| 608448 | Rožňava-Tornaľa |
| 608481 | Tornaľa-Ratková-Sirk-Ratkovské Bystré |
| 608482 | Tornaľa-Tornaľa,nám.-Kameňany |
| 608483 | Tornaľa-Rašice |
| 608484 | Tornaľa-Gemer |
| 608485 | Tornaľa-Kaloša-Vyšné Valice |
| 608486 | Tornaľa-Vlkyňa |
| 608487 | Tornaľa-Ábovce-Rimavská Seč |
| 608488 | Tornaľa-Včelince-Kesovce-Neporadza |
| 608489 | Tornaľa-Bretka |
| 609401 | Rimavská Sobota-Tornaľa-Revúca |
| 609404 | Rimavská Sobota-Dražice-Teplý Vrch-Drienčany-Hrušovo |
| 609405 | Rimavská Sobota-Hostišovce-Lipovec-Španie Pole |
| 609406 | Rimavská Sobota-Teplý Vrch-Rovné,Burda-Ratkovské Bystré-Filier |
| 609408 | Rimavská Sobota-Bátka-Uzovská Panica,Lapoňa |
| 609409 | Rimavská Sobota-Tornaľa |
| 609411 | Rimavská Sobota-Figa-Lenártovce-Rimavská Seč/Kráľ |
| 609412 | Rimavská Sobota-Bátka-Rimavská Seč-Číž,,kúpele-Vlkyňa |
| 609413 | Rimavská Sobota-Pavlovce,Jednota-Janice-Rimavská Seč |
| 609415 | Rimavská Sobota-Jesenské-Gemerské Dechtáre-Petrovce-Gemerský Jablonec |
| 609416 | Rimavská Sobota-Jesenské-Blhovce-Konrádovce |
| 609417 | Rimavská Sobota-Jesenské-Hajnáčka-Tachty |
| 609418 | Rimavská Sobota-Dolné Zahorany-Veľké Dravce-Veľké Dravce-Fiľakovo |
| 609419 | Rimavská Sobota-Lučenec |
| 609420 | Rimavská Sobota-Ožďany-Sušany-Poltár |
| 609422 | Rimavská Sobota-Hnúšťa,,aut.st.-Klenovec,,nám. |
| 609423 | Rimavská Sobota-Hrachovo-Selce-Hrnčiarska Ves-Poltár |
| 609424 | Rimavská Sobota-Hnúšťa-Tisovec-Tisovec,nám.-Tisovec,nám.-Muráň-Revúca |
| 609425 | Rimavská Sobota-Horné Zahorany-Lukovištia-Ostrany/Babinec-Kyjatice |
| 609440 | Rimavská Sobota-Tisovec-Michalová-Brezno |
| 609441 | Hnúšťa-Potok-Krokava-Ratková-Ratkovské Bystré |
| 609443 | Hnúšťa-Rimavská Baňa-Striežovce |
| 609444 | Hnúšťa-Rimavská Baňa-Kokava nad Rimavicou-Lom nad Rimavicou |
| 609445 | Tisovec-Polom-Klenovec-Kokava nad Rimavicou-Ďubákovo |
| 609446 | Hnúšťa-Klenovec,Skorušina |

# Príloha č. 3 – Zoznam subdodávateľov

# Zhotoviteľ plánuje v priebehu realizácie Diela využiť taktiež nasledujúcich subdodávateľov:

|  |  |  |  |
| --- | --- | --- | --- |
| Poradové číslo | Identifikačné údaje subdodávateľa (obchodné meno/názov, sídlo, IČO, a oprávnená osoba – meno a priezvisko, adresa pobytu, dátum narodenia) | Predmet plnenia subdodávateľa na Diele | Podiel na realizácii Diela vo finančnom vyjadrení v EUR bez DPH |
| 1. | [DOPLNÍ UCHÁDZAČ] | [DOPLNÍ UCHÁDZAČ] | [DOPLNÍ UCHÁDZAČ] |
| 2. | [DOPLNÍ UCHÁDZAČ] | [DOPLNÍ UCHÁDZAČ] | [DOPLNÍ UCHÁDZAČ] |
| 3. | [DOPLNÍ UCHÁDZAČ] | [DOPLNÍ UCHÁDZAČ] | [DOPLNÍ UCHÁDZAČ] |
| 4. | [DOPLNÍ UCHÁDZAČ] | [DOPLNÍ UCHÁDZAČ] | [DOPLNÍ UCHÁDZAČ] |
| 5. | [DOPLNÍ UCHÁDZAČ] | [DOPLNÍ UCHÁDZAČ] | [DOPLNÍ UCHÁDZAČ] |

# Príloha č. 4 – Cena za Dielo

|  |  |  |  |
| --- | --- | --- | --- |
| Časť Diela | Cena v EUR bez DPH | DPH v EUR | Cena v EUR s DPH |
| FÁZA A | [DOPLNÍ UCHÁDZAČ] | [DOPLNÍ UCHÁDZAČ] | [DOPLNÍ UCHÁDZAČ] |
| FÁZA B | [DOPLNÍ UCHÁDZAČ] | [DOPLNÍ UCHÁDZAČ] | [DOPLNÍ UCHÁDZAČ] |
| FÁZA C | [DOPLNÍ UCHÁDZAČ] | [DOPLNÍ UCHÁDZAČ] | [DOPLNÍ UCHÁDZAČ] |
| FÁZA D | [DOPLNÍ UCHÁDZAČ] | [DOPLNÍ UCHÁDZAČ] | [DOPLNÍ UCHÁDZAČ] |
| Celková cena za Dielo | [DOPLNÍ UCHÁDZAČ] | [DOPLNÍ UCHÁDZAČ] | [DOPLNÍ UCHÁDZAČ] |